b'\n_START_ARTICLE_\nSoria Moria (TV-serie)\n_START_SECTION_\nHandling\n_START_PARAGRAPH_\nHandlingen finner sted p\xc3\xa5 kr\xc3\xa5keslottet Soria Moria i en skogsbygd. Soria Moria er et pensjonat, og har i alle \xc3\xa5r v\xc3\xa6rt bygdas storstue. Under krigen ble eieren, kalt \xc2\xabStore-J\xc3\xb8rgen\xc2\xbb, skutt av tyskerne her, og gjenferdet hans g\xc3\xa5r igjen p\xc3\xa5 Soria Moria. I starten av serien er det hans barnebarn Ragnhild (Marit \xc3\x98stbye) som driver pensjonatet sammen med ektemannen H\xc3\xa5vard (Ivar N\xc3\xb8rve), og nev\xc3\xb8en deres, den misforst\xc3\xa5tte Lille-Erling, \xc3\xb8nsker desperat \xc3\xa5 arve pensjonatet. Men s\xc3\xa5 kj\xc3\xb8per et tysk firma kr\xc3\xa5keslottet, og eks-politimannen Magnus (Henrik Mestad) blir ansatt som bestyrer. Han m\xc3\xa5 forholde seg til nye og gamle innbyggere, og alle deres problemer._NEWLINE_Andre sentrale rollefigurer i serien er forfatteren Ida (Anne Ryg), som finner tonen med Magnus, kj\xc3\xa6resteparet Silje (Tove Heyerdahl) og Kent Andr\xc3\xa9 (Mads J\xc3\xb8rgensen), samt Idas autistiske bror Torfinn "Trosten" (Per Christian Ellefsen).'